o
Minulta kesti kauan tajuta, että en voinut olla yhtäaikaa
sekä itsekäs että onnellinen.
Ehkä olet onneton ja olet miettinyt, että miksi.
Ehkä se johtuu siitä, että ajattelet itseäsi liikaa.
Älä vain sammuta tv:tä koska sanoin näin.
Tämän paivän opetuksen otsikkona on
"Kaikessa ei ole kyse minusta"
Avatkaa Joh 5:30
Mahtava teksti.
Jotain, mitä Jeesus sanoi.
Voimme tuijottaa sivut puhki, emmekä ehkä silti ymmärtäisi.
Ensinnäkin hän sanoo: "Omin neuvoin minä en voi tehdä mitään."
(itsenäisesti, omasta halustani)"
Ja tämän sanoo Jeesus!
Luulin, että hän voi tehdä mitä tahansa.
Mutta Jeesus sanoi: "En voi tehdä mitään itsenäisesti."
Kuitenkin hän on Jumala itse ja toisaalta tiedämme, että
hän voi tehdä, mitä haluaa.
Eikö hän sanonut, kun hänet vangittiin, että jos hän haluaisi,
voisi hän kutsua enkelijoukon apuun.
Mutta hän antoi heidän vangita hänet.
Koska hän tiesi, että se oli Jumalan tahto.
Hän ei sano, että hän ei fyysisesti tai henkisesti pystyisi tekemään
jotain, vaan että hän ei tule tekemään mitään omin neuvoin.
"En tule tekemään mitään, ilman Jumalan hyväksyntä."
Siihen vaaditaan paljon itselle kuolemista.
Koska monesti emme pidä Jumalan ajoituksesta.
Hän on luvannut, ettei ole myöhässä, mutta olen huomannut
vuosien varrella, ettei hän ole yleensä ajoissakaan.
Ja hän antaa sinun odottaa keskiyön viimeisille sekunneille.
Ja kyllä hän on uskollinen ja hän ilmestyy, mutta joskus
se on pelottavaa kyytiä.
Joh 5:30 "Omin neuvoin minä en voi tehdä mitään.
Minä tuomitsen sen mukaan mitä kuulen (ja minkä käskyn saan)
(sen mukaan, mitä minulle sanotaan, minä teen päätökseni)
ja tuomioni on oikea,
sillä minä en pyri toteuttamaan omaa tahtoani -"
En saa äänestää.
En kysy itseltäni, mistä pidän tai en pidä, mitä haluan tai en halua.
Sinä neuvottelet itsesi kanssa liian usein.
Luimme eilen, mielestäni Raamatun tyhmimmästä miehestä, Luukas 12:sta
Jeesus puhui ahneudesta ja himoitsemisesta.
Ja sitten hän opetti vertauksen avulla.
Hän kertoi, että oli rikas mies, jolle oli tulossa suuri sato.
Hänellä ei ollut tilaa uudelle sadolle,
joten mies keskusteli itsensä kanssa.
Mitäpä tekisin sadon kanssa? Joo, teen näin ja noin...
Minä haluan, minä tahdon... Lusiferilla oli sama ongelma.
Vain muutamassa jakeessa hän sanoo "tahdon" viisi kertaa.
"Minä tahdon nousta taivaisiin, haluan sitä ja tätä..."
Sitten Jumala sanoi, että anna kun kerron
mitä todella tulee tapahtumaan.
Tämä on se tosi tarina: sinut tullaan heittämään alas maahan.
Tämäkin kaveri suunnitteli, että aikoo rakentaa isomman ladon
ja tehdä sitä ja tätä. Haluan, tahdon...
Mutta Jumala sanoi: "Sinä hullu! Tänä yönä...
(tämä on sinun viimeinen päiväsi täällä, kaveri.
Joudut pois)"
En usko, että se olisi mennyt siihen pisteeseen,
jos hän olisi totellut Jumalaa.
En kysy omaa tahtoani.
Muistan, kun joku kysyi minulta:
"Joyce, mitä mieltä olet kaikesta matkustelusta?"
Olin oikeastaan tyytyväinen vastaukseeni, koska ajattelin sitä
ja sanoin, että en ole kysynyt sitä itseltäni vuosiin.
Ja luulen, että se on ainoa tapa toteuttaa Jumalan tahtoa, että
lakkaat kysymästä itseltäsi, miltä se tuntuu. Eikö vain?
Ainoa tapa toteuttaa Jumalan tahtoa on
lakata kysymästä itseltään, miltä tuntuu.
Jumala sanoo, että anna anteeksi, joten annan anteeksi.
En kysy, miltä se tuntuu, koska oikeasti se tuntuu kurjalta.
Haluaisin, että ihmiset pyytäisivät anteeksi.
Olen kyllästynyt nöyrtymään ja pyytämään ensin anteeksi
Mutta, en viitsi edes kysyä itseltäni, miltä tuntuu
koska tiedän jo vastauksen.
Aamen?
Siinä joudumme ongelmiin, kun alamme kysellä itseltämme.
Heräämme aamulla: Huvittaisikohan mennä kirkkoon tänään?
Ei, mutta huvittaisi mennä ostoksille.
Huvittaisi syödä paljon jäätelöä ja juoda kolme kuppia kahvia
Haluaisin sääliä itsäni, koska kukaan ei näytä arvostavan minua.
Tuntuu, kuin Jumala olisi miljoonien kilometrien päässä ja
minusta tuntuu, tuntuu, tuntuu...
Lopeta kysymästä itseltäsi,
mitä ajattelet, mitä haluat ja miltä tuntuu.
Ja vain tee se, mitä Jumala käskee.
Mitä tahansa hän sanoo - tee se.
Kun häissä loppui viini -
ensimmäinen paikka, missä Jeesus teki ihmeen -
annettiin yksinkertainen ohje.
Maria sanoi palvelijoille:
Mitä tahansa hän teitä käskee tekemään, tehkää se.
Ja ihme tapahtui.
Jos haluamme elää ihmeiden keskellä,
meillä tulee tehdä, mitä tahansa Hän käskee tekemään.
Siinä se. Sitä ei tarvitse ymmärtää.
Tee vain se.
Et ehkä ymmärrä, jos Jumala pyytää sinun antamaan pois jonkun
lempijuttusi jollekin, jolla on jo kolme sellaista. Ja itse olit
säästänyt omaasi varten kymmenen vuotta...
Mutta kaikki, mitä Jumala käskee tekemään ei käy
luonnolliseen ymmärrykseen
Jumalan hengelliseen ymmärrykseen se käy, koska hän hakee jotain
muuta kuin mitä voimme nähdä.
Niin kuin rahauhrin antaminen. Jumala ei tarvitse rahojamme.
Vaikka et tekisi täällä tänään mitään, ei Jumalan tarvitse
sammuttaa taivaassa valoja.
Ei hän siellä päivittele huonoa kolehtia: "Miten nyt saan
Joycen toiminnan pyörimään?
Mitä nyt? Tämä on todella ongelma..."
Jos Jumala jo omistaa kaiken, miksi hän pyytää kymmenyksiä ja uhreja?
Ei sillä ole tekemistä sen kanssa, että Jumala tarvitsisi rahojamme.
Se on testi.
Se on testi, että nähdään mitä rakastamme ja kuinka paljon.
Se on testi.
Sitten on niitä tekosyitä: "Eihän niihin saarnaajiin voi luottaa."
Katsot asiaa aivan väärältä kantilta.
Anna vilpittömästä sydämestä Jumalalle.
Ota selvää minne lahjoitat, mutta jos he tuhlaavat rahasi,
niin tulet kuitenkin saamaan oman palkkiosi,
joten älä käytä sitä tekosyytä.
Mitä tahansa hän teitä käskee tekemään, tehkää se.
Jos hän käskee uhraamaan, tee se.
Jos hän käskee olemaan rauhantekijä, tee se.
"Mutta ei ole minun vuoroni pyytää anteeksi, minä tein sen viimeksi."
"Joka kerta, kun riitelemme, minun pitää aina pyytää anteeksi."
Olen ollut siellä ja tehnyt sen.
Ostin t-paidan ja äänitteet. Tiedän kaiken asiasta.
Lihalle kuoleminen merkitsee sitä, että mitä tahansa hän
päivittäin sanoo, tee se.
Siksi Paavali sanoo, että hän kuolee itselleen joka päivä.
Katsotaan vielä näitä käytännön asioita, mutta
haluan näyttää sinulle syyn, miksi itselleen pitää kuolla.
Avatkaa 2 Kor 4
Kuinka moni haluaa auttaa toisia?
Kuka haluaa jättää sellaisen perinnön,
jolla on merkitystä toisille?
Kuinka moni haluaisi, että useampi sata henkilöä voisi sanoa
että heidän elämä muuttui paremmaksi sinun ansiosta.
Se ei tule tapahtumaan, ellet kuole itsellesi.
2 Kor 4:10 ja eteen päin.
"Me kannamme aina ruumiissamme Jeesuksen kuolemaa,
jotta myös Jeesuksen elämä tulisi meidän ruumiissamme näkyviin."
En usko, että tässä puhutaan Jeesuksen fyysisestä kuolemasta.
Uskon, että... Yritän sanoa tämän oikein...
Luulen, että suuri osa Jeesuksen kärsimyksistä oli puutarhassa,
kun hän teki päätöksen.
Koska, kun kerran olet tehnyt päätöksesi, niin loppu ei
olekaan niin vaikeaa kuin luulet.
On kyse sisäisestä kamppailusta.
Raamatussa kerrotaan, että Jeesus oli niin kovan paineen alla,
että hän hikoili verta, kun hän teki ratkaisua.
Jokaisena päivänä, joka hetki teet päätöksiä.
Jokainen päätös vaikuttaa sekä sinuun että
ympärilläsi oleviin ihmisiin.
Paavali puhui siis siitä, että aina kannamme
ruumiissamme Jeesuksen kuolemaa.
"- jotta myös Jeesuksen elämä tulisi näkyviin
kuolevaisessa ruumiissamme."
Sunnuntaihin ei pääsen ilman perjantaita.
Kaikki haluavat elää ylösnousemus- elämää, mutta
se on ristin toisella puolella.
Eikä ole olemassa pehmustettua ristiä. Ei ole ristiä, joka ei sattuisi.
Tajusitko, vai pitääkö toistaa?
Tajusit. Okei.
Jae 11: "Me tosin elämme, mutta meidät annetaan Jeesuksen tähden
ALITUISESTI alttiiksi kuolemalle."
Alituisesti. Sinun pitää koko ajan olla nöyrällä mielellä, eli
et hoida asioita itse, vaan odotat Jumalaa.
Alituisesti Pyhä Henki puhuu meille
esimerkiksi:"Ei olisi pitänyt sanoa noin tai tehdä tuota."
Hän haluaa kulla vain: "Olet oikeassa Herra, anna anteeksi."
Nöyryyttä. Ei tekosyitä, vaan: Olet oikeassa Herra, anna anteeksi.
Jos loukkaat jotain, niin tunnet sisimmässäsi, että sinun
pitäisi pyytää anteeksi. Mutta se voi olla noloa.
Ehkä he eivät huomanneet, että tein edes jotain väärin.
Mutta sinä huomasit ja se vaivaa sinua.
Joten sinun on selvitettävä asia.
Enemmän nöyryyttä. Se on niin vaikeaa.
Paavali sanoi, että alituisesti meidät annetaan kuolemalle, jotta
Jeesuksen ylösnousemuselämä näkyisi meissä.
Jeesuksen ylönousemuselämä.
Sanon aina, että tulee kuolla elääksesi.
Kristittyinä uskomme, että kuoltuamme fyysisesti
alamme todella elämään ja olemme Jumalan läheisyydessä
ilman, että maallinen ruumiimme estää sitä.
Uskon, ettei maan päälläkään ole oikeaa elämää ennen kuolemaa.
Et voi elää Jeesuksen tarkoittamaa elämään, ellet opi,
ettei kaikessa ole kyse sinusta.
Kerronpa jotain...
Sana mama Joycelta.
Et voi olla yhtäaikaa itsekäs ja onnellinen.
Etkö usko?
Et voi olla itsekäs.
Ehkä lihasi saa tyydytystä joistain asioista, mutta...
Muistan kerran, kun olin Daven kanssa ostoksilla etsimässä
kotiimme joitain tauluja,
ja kuten useilla aviopareilla, meilläkään ei aina ole sama maku
sisustuksen suhteen.
Joten hän löysi taulun, josta piti ja tietenkään minä en pitänyt siitä
ja jos olisin löytänyt kuvan, josta pidän, hän ei olisi pitänyt siitä...
Joten hän piti kuvasta, mutta minä en...
Minä jatkoin vain vastustamista.
Kuinka moni naisista tunnistaa sellaisen asenteen, että
vain pidetään kiinni omista ideoista.
Joten lopulta hän antoi periksi, ettei se ole sen arvoista
ja sanoi, että tee mitä haluat.
Joten lähdettiin sieltä ostamatta sitä taulua ja
minulla oli niin hyvä olo - muutaman sekunnin ajan.
Se onkin suurinpiirtein niin kauan, kuin se lihallinen mielihyvä kestää
Niin kuin söisi jälkiruokaa.
Olen lopulta ymmärtänyt asian...
Kun katselee jotain herkullista, kermaista, suklaista jäätelöannosta
ja tulee sellainen mieliteko, että tuota on pakko saada...
joten riippuen siitä, miten paljon sitä syö, niin
parissa minuutissa se on ohi.
Ja sitten toivoo, ettei olisi syönyt sitä.
Ja sitten seuraavat 12 tuntia...
kestää muuten paljon kauemmin päästä siitä eroon, kuin syödä se.
Ja kestää kauemmin saada se pois lanteilta, kuin saada se suuhun.
Aamen?
Ei se tarkoita, etten söisi koskaan mitään makeaa, mutta
joskus ajattelen, ettei se ole sen arvoista.
Koska en ole nälkäinen ja tiedän, että jos syön sen, niin
olen ähkyssä, niin en halua maksaa korkeaa hintaa halvasta huvista.
En halua maksaa korkeaa hintaa siitä, että makuhermot
saavat hieman juhlia.
Muutaman minuutin ajan - ja sitten monta tuntia sen jälkeen moitin
itseäni, että en hillinnyt itseäni.
Meidän on tajuttava, että...
maksamme korkean hinnan halvasta huvista.
Että saamme oman tahtomme koko ajan.
Mutta voi kun kuolisimme itsellemme, olipa se mitä tahansa,
mistä Jumala puhuu meille.
Se on eri asia eri ihmisille ja elämän eri vaiheissa...
Joillekin Jumala puhuu kielenkäytöstä, joillekin
taloudenhoidosta, joillekin asenteestanne avioliitossa,
joillekin asenteesta työhön, joillekin rehellisyydestä...
Aina on jotain. Mitä hän sanookin, tee se.
Joko Jumala voittaa lopulta tai sinä olet joka tapauksessa onneton,
joten ymmärrä se ja tule onnelliseksi aiemmin.
Et voi olla sekä itsekäs että onnellinen.
Kun tulimme Daven kanssa kaupasta olin iloisella mielellä: "Voitinpas."
Mutta Pyhä Henki sanoi: "Et voittanut, vaan hävisit."
"Hävisit. Koska käyttäydyit huonosti, tiedät sen.
Olit epäkunnioittava ja itsekäs, tiedät sen.
Luulet saaneesi sen, mitä halusit."
Mutta en todellisuudessa saanut, koska lihani oli iloinen,
mutta henkeni oli onneton.
Luulen, että meidän on päätettävä kumman haluamme pitää onnellisena.
Tarjoilemmeko yhä lihalle, kun henkemme suree
niitä menetettyjä mahdollisuuksia ja asioita, joita Jumala halusi
meille, mutta ei voinut antaa, koska emme koskaan kasvaneet.
Jotkut teistä ovat kulkeneet saman vuoren ympäri miljoona kertaa
ja teidän on nyt päätettävä, ettette kulje enää sen vuoren ympäri.
"En aio kiertää samaa tyhmää reittiä seuraavaa kymmentä vuotta.
Jumala, tässä olen, tapahtukoon sinun tahtosi."
Vaikeina aikoina olen sanonut Jumalalle:
"Tapahtukoon Sinun tahtosi minun elämässäni.
Vaikka valitan, uikutan, saan raivareita, niin sanon sinulle,
että tapahtukoon tahtosi."
Älä laulele, että "antaudun kokonaan", ellet tarkoita sitä.
Aamen?
Tämä on hyvää puhetta, vaikka ette kovin hymyile, mutta se on hyvää.
Pääsen kohta siihen, mikä hyöty on itselle kuolemisesta.
2 Kor 4:11-12 "Me tosin elämme, mutta meidät annetaan Jeesuksen
tähden alituisesti alttiiksi kuolemalle, jotta myös Jeesuksen
(ylösnousemus)elämä tulisi näkyviin kuolevaisessa ruumiissamme.
Meissä siis tekee työtään kuolema, mutta teissä elämä."
Hän sanoo siis, että ellen kuole lihalleni, niin Jumalan elämä, joka
on minussa ja jonka te tarvitsette, ei voi tulla esille minusta teille.
Sanotaanpa tämä toisella tavalla.
Teidän miten tämä pinaatti saadaan kurkustanne alas.
Muistan, kun syötin lapsiani. Laitoin ruoan suuhun,
he pörryyttivä sen pois, joten raaputin sen takaisin suuhun.
Joten jankkaan asiaa, kunnes saatte tarpeeksi elääksenne.
Kristittynä, Jumalan elämä on teissä.
Kaikki Hengen hedelmät on teissä. Sinulla on kyky rakastaa ihmisiä.
Kyky olla kärsivällinen, hyvä, ystävällinen, antelias ja nöyrä.
Kyky pysyä iloisena vaikeissa tilanteissa.
Kyky olla tasapainoinen.
Olet sydämessäsi antelias ja rakastava, koska
sinulla on Jumalan Henki.
Jumala sanoi, että antaa Henkensä, kirjoittaa lakinsa sydämiimme.
On vain yksi asia, joka erottaa sinut suuruudesta,
eikä se ole edes paholainen.
Se on oma lihasi.
Oma lihasi.
Se on ainoa asia, joka on sinun ja suuruuden välillä.
Tämä nöyryys: "Nöyrtykää siis Jumalan väkevän käden alle,
niin hän ajan tullen korottaa teidät."
Nöyrtyminen on vaikeaa lihalle, liha vihaa sitä.
Oletko joskus oikein kuullut lihasi huutavan...
Ainoa tapa toteuttaa Jumalan tahtoa on se, että lakkaamme
kysymästä itseltämme, miltä meistä kaikki tuntuu.
Usein ihmiset kysyvät, miltä matkustelu tai jokin muut tuntuu.
Voin rehellisesti sanoa, etten enää kysele sitä itseltäni,
vaan teen, minkä uskon olevan Jumalan tahto.
Se on ainut tapa pysyä onnellisena tehdä Jumalan tahdon,
joten tarjoamme 4-osaista cd-sarja: "Olin aina mielessäni"
Bonuksena dvd: Kaikessa ei ole kyse minusta.
Tämä on kypsää opetusta. Tämä ei ole pelkureille,
eikä ihmisille, jotka haluavat aina oman tahtonsa läpi,
vaan ihmisille, jotka todella haluavat olla Jumalan käytössä.
Uskon, että kirjaimellisesti sadat tuhannet ihmiset tilaavat tämän
koska he haluavat seuraavalle tasolle Jumalan kanssa.
Tilaa ruudussa näkyvien tietojen avulla.
NAISTENKONFERENSSI 2.-4.10.2008
Esitämme Iloa arkeen -ohjelman suosituimpia jaksoja.
Tulevassa ohjelmistossa on luvassa eniten ääniä saaneet jaksot.
Kuitenkin se, miten aloitat päiväsi, on kaikkein tärkeintä.
Ramatussa sanotaan, että jos etsii Herraa varhain, niin hänet löytää.
Toivoisitko, että voisit ottaa Joycen mukaan minne vain menet?
Nyt voit.
Kun haet nettisivuiltamme ilmaisen podcastin.
Joycen kevyempi puoli
Vapautta on se, kun voit sanoa, että olet mennyt tämän
vuoren ympäri 200 kertaa.
etkä halua enää tehdä tätä reissua, vaan aiot muuttaa suuntaa.
Et aio odottaa, että muut muuttuvat, vaan aiot itse muuttua.
Itse asiassa olen iloinen, että hän menee katsomaan peliä.
Koska voin mennä syömään, minne haluan, eikä tarvitse
kiirehtiä kotiin heti kun peli alkaa.
Kotona minä päätän kaukosäätimestä,
hän ei voi joka välissä vaihtaa urheilukanavalle.
Eikö ole inhottavaa, kun mainoskatkolla vaihdetaan kanavia,
eikä koskaan tulla takaisin sinne, missä oltiin?
Olen vain iloinen, että hän lähtee peliin.
Olen vapaa! VAPAA, VAPAA, VAPAA!
Tulevassa ohjelmistossa:
On tajuttava, ettet anteeksiantamusta voi ostaa.
Hyvillä töillä ei ansaita mitään.
Taivaaseen ei pääse omin voimin.
Tarvitaan Jeesusta.
Suomennos: Kirsi Rantala